CELEX: 22010D0054
Language: sl
Date: 2010-04-30 00:00:00
Title: Sklep Skupnega odbora EGP št. 54/2010 z dne 30. aprila 2010 o spremembi Priloge XVIII (Zdravje in varnost pri delu, delovno pravo in enako obravnavanje moških in žensk) k Sporazumu EGP

15.7.2010   
            
            
               SL
            
            
               Uradni list Evropske unije
            
            
               L 181/22
            
         SKLEP SKUPNEGA ODBORA EGP
   št. 54/2010
   z dne 30. aprila 2010
   o spremembi Priloge XVIII (Zdravje in varnost pri delu, delovno pravo in enako obravnavanje moških in žensk) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XVIII k Sporazumu je bila spremenjena s Sklepom Skupnega odbora EGP št. 147/2009 z dne 4. decembra 2009 (1).
            
         
               (2)
            
            
               Direktivo 2009/38/ES Evropskega parlamenta in Sveta z dne 6. maja 2009 o ustanovitvi Evropskega sveta delavcev ali uvedbi postopka obveščanja in posvetovanja z delavci v družbah ali povezanih družbah na območju Skupnosti (Prenovitev) (2) je treba vključiti v Sporazum.
            
         
               (3)
            
            
               Direktiva 2009/38/ES z učinkom od 6. junija 2011 razveljavlja Direktivo Sveta 94/45/ES (3), ki je vključena v Sporazum in jo je zato treba v okviru Sporazuma razveljaviti z učinkom od 6. junija 2011 –
            
         SKLENIL:
   Člen 1
   Priloga XVIII k Sporazumu se spremeni:
   
               1.
            
            
               Sedanja točka 27 (Direktiva Sveta 94/45/ES) se preštevilči v točko 27a.
            
         
               2.
            
            
               Za točko 26 (Direktiva Sveta 92/56/EGS) se vstavi naslednja točka:
               
                           „27.
                        
                        
                           
                              32009 L 0038: Direktiva 2009/38/ES Evropskega parlamenta in Sveta z dne 6. maja 2009 o ustanovitvi Evropskega sveta delavcev ali uvedbi postopka obveščanja in posvetovanja z delavci v družbah ali povezanih družbah na območju Skupnosti (Prenovitev) (UL L 122, 16.5.2009, str. 28).“
                        
                     
         
               3.
            
            
               Besedilo nove točke 27a (Direktiva Sveta 94/45/ES) se črta z učinkom od 6. junija 2011.
            
         Člen 2
   Besedilo Direktive 2009/38/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 1. maja 2010 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 30. aprila 2010
      
         
            Za Skupni odbor EGP
         
         
            Predsednik
         
         Alan SEATTER
      
   
   
      (1)  UL L 62, 11.3.2010, str. 45.
   
      (2)  UL L 122, 16.5.2009, str. 28.
   
      (3)  UL L 254, 30.9.1994, str. 64.
   
      (4)  Navedene so ustavne zahteve.